1. razred

Pozdravljeni starši, pozdravljeni učenci!

Bližajo se velikonočni prazniki, zato bo ta teden tudi angleščina tako obarvana. Poglejte, kaj vas čaka.

* Angleži veliko noč imenujejo Easter. Velika noč se praznuje z izmenjavo velikonočnih pirhov (Easter Eggs) in drugih daril. Nekateri izdelajo velikonočne košare (Easter Basket), v katere položijo rože in jajčka. Tudi velikonočni zajček (Easter Bunny) je pomemben del velikonočne tradicije v Angliji. Velikonočni zajček »skrije« velikonočna jajčka po hiši in potem jih otroci na veliko noč iščejo. Lov na jajca se imenuje Easter Egg hunt.
* Poglejte si posnetek knjige Easter Puppy Parade, v kateri nastopajo različne pasme psov: <https://www.youtube.com/watch?v=OW6nYdhqG4Y>
* Pripravi velikonočna jajčka, lahko navadna, čokoladna ali jih narišeš, pobarvaš in izstrižeš. Jajčka naj ti potem nekdo skrije. Tisti, ki skrije jajčka, naj ti tudi potem pomaga pri navodilih, kje jih najdeš. Pomaga naj ti tako, da te usmerja pri iskanju jajčk. Lahko ti govori hot (vroče – jajce je blizu) ali cold (mrzlo – jajce je daleč). Lahko ti pomaga z left (levo), right (desno), up (gor), down (dol).
* Lahko se igrate tudi igro: Spoon Egg race. Lahko sodeluje celotna družina. Pripravite trdo kuhana jajčka ali čokoladna jajčka in žlice (žlica je spoon). Vsak potrebuje 1 žlico in 1 jajce. Določite, kje je začetek (start) in kje bo konec (finish) te dirke. Tekmujete, kdo bo prišel prvi od začetka do konca. Vmes lahko postavite tudi ovire, ampak pazite, da jajce ne pade na tla in držite lahko samo žlico.
* V zvezek napišite naslov: EASTER in narišite, kaj velikonočnega vam je najbolj všeč.
* Poglejte si posnetek in ponovite barve: <https://www.youtube.com/watch?v=AB9-wzvzZWI&fbclid=IwAR0PaySyJ6ZJU0kfH_g6gcnX1rAufZcbCXYLMJX7RsAr4WL0IQ6d6JHo7b4>
* Poglejte si posnetek in ponovite števila do 20: <https://www.youtube.com/watch?v=Aq4UAss33qA>
* Lahko pa poskusite do 30: <https://www.youtube.com/watch?v=DBwyGarFQD0>

Želim vam prijetne praznike!

Alenka Petek